João Tamagnini Barbosa

João Tamagnini de Sousa Barbosa (Macao, 1883ko abenduaren 30a – Lisboa, 1948ko abenduaren 15a) portugaldar militar eta politikaria izan zen. Portugalgo lehen ministroa izan zen 1918tik 1919ra.

Armadako ingeniarien ofiziala izan zen eta ideia errepublikarrak zituen. Sidónio Pais eta João do Canto e Castroren gobernuetan Kolonietako eta Finantzetako ministro izan zen, eta Pais hil ondoren lehen ministro izendatu zuten 1918ko abenduaren 23an, eta karguan jarraitu zuen 1919ko urtarrilera arte. Gainera, diputatu, Lourenço Marqueseko Udal Ganberako presidente, Mozambikeko hainbat enpresatan ingeniari buru, Ilha Terceirako komandante militar eta gas, elektrizitate eta trenbide konpainien administratzaile izan zen.

1947an SL Benfica taldeko presidente izendatu zuten.

Kategoria:Portugalgo militarrak
Kategoria:Portugalgo hargin beltzak
Kategoria:Portugalgo Lehen Ministroak
Kategoria:Lisboan hildakoak